Каб неяк палепшыць сітуацыю з маўленнем і ў перспектыве з мовай, восьмаму і дзявятаму класам я прапанаваў спіс з 12 вусных тэмаў (“Мае сябры”, “Мае капм’ютарныя гульні”, “Маё хобі” і г.д.), тры з якіх патрэбна будзе падрыхтаваць і распавесці на любым уроку першай чвэрці. Адпаведна, на пачатку кожнага ўрока беларускай мовы ў 8 ці 9 класе я запытваюся, ці падрыхтаваў хто сёння вусную тэму: калі такі чалавек ёсць, мы яго слухаем, задаём пытанні і спрабуем разам ацаніць яго выступ, калі не – пачынаем урок.